CELEX: 62019TN0245
Language: da
Date: 2019-04-10 00:00:00
Title: Sag T-245/19: Sag anlagt den 10. april 2019 — Uzina Metalurgica Moldoveneasca mod Kommissionen

8.7.2019   
            
            
               DA
            
            
               Den Europæiske Unions Tidende
            
            
               C 230/54
            
         
      Sag anlagt den 10. april 2019 — Uzina Metalurgica Moldoveneasca mod Kommissionen
      (Sag T-245/19)
      (2019/C 230/68)
      Processprog: engelsk
      
         Parter
      
      
         Sagsøger: Uzina Metalurgica Moldoveneasca OAO (Rîbnița, Moldova) (ved advokaterne P. Vander Schueren og E. Gergondet)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Sagen antages til realitetsbehandling.
               
            
                  —
               
               
                  Kommissionens gennemførelsesforordning (EU) 2019/159 af 31. januar 2019 (1) annulleres, for så vidt som den vedrører sagsøgeren.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat otte anbringender.
      
                  1.
               
               
                  Med det første anbringende gøres det gældende, at Kommissionens gennemførelsesforordning 2019/159 er støttet på et åbenbart urigtigt skøn og tilsidesatte lighedsprincippet og ligebehandlingsprincippet, idet der anvendes endelige beskyttelsesforanstaltninger på import fra Moldova, mens sammenlignelig import fra andre lande, der er medlemmer af Det Europæiske Økonomiske Samarbejdsområde, ville have været udelukket.
               
            
                  2.
               
               
                  Med det andet anbringende gøres det gældende, at Kommissionens gennemførelsesforordning 2019/159 er i strid med artikel 18 i Europa-Parlamentets og Rådets forordning (EU) 2015/478 af 11. marts 2015 (2), idet der anvendes endelige beskyttelsesforanstaltninger på import fra Moldova, til trods for at import fra udviklingslande såsom Moldova skulle have været udelukket fra anvendelsen af sådanne foranstaltninger.
               
            
                  3.
               
               
                  Med det tredje anbringende gøres det subsidiært gældende, at Kommissionen tilsidesatte princippet om god forvaltningsskik og princippet om beskyttelse af den berettigede forventning, anlagde et åbenbart urigtigt skøn og tilsidesatte artikel 16 i forordning 2015/478 ved at undlade at foretage en vurdering af, om betingelserne for at pålægge beskyttelsesforanstaltninger var opfyldt for hver enkelt varekategori, som skabes af den omhandlede vare.
               
            
                  4.
               
               
                  Med det fjerde anbringende gøres det gældende, at Kommissionen anlagde et åbenbart urigtigt skøn, tilsidesatte sin omsorgspligt og tilsidesatte artikel 9, stk. 1, litra a), og artikel 16 i forordning 2015/478 ved at finde, at stigningen i importen af varen i EU begrundede pålæggelse af beskyttelsesforanstaltninger.
               
            
                  5.
               
               
                  Med det femte anbringende gøres det gældende, at Kommissionen, da den fastslog, at der forelå en trussel om alvorlig skade, anlagde et åbenbart urigtigt skøn, tilsidesatte princippet om god forvaltningsskik, tilsidesatte sin omsorgspligt og handlede i strid med artikel 5, stk. 2, artikel 9, stk. 2, og artikel 16 i forordning 2015/478.
               
            
                  6.
               
               
                  Med det sjette anbringende gøres det gældende, at Kommissionen anlagde et åbenbart urigtigt skøn og tilsidesatte artikel 16 i forordning 2015/478, idet den ikke godtgjorde, at stigningen i importen var af en sådan karakter, at den truede med at forårsage alvorlig skade på EU-erhvervsgrenen, og ikke tog hensyn til andre faktorer, der ville kunne begrunde den angivelige trussel om alvorlig skade.
               
            
                  7.
               
               
                  Med det syvende anbringende gøres det gældende, at Kommissionens gennemførelsesforordning 2019/159 er i strid med artikel 16 i forordning 2015/478, eftersom Kommissionen savnede kompetence og handlede i strid med artikel 5, stk. 1, i forordning 2015/478, da den af egen drift indledte en undersøgelse, som førte til vedtagelsen af Kommissionens gennemførelsesforordning 2019/159.
               
            
                  8.
               
               
                  Med det ottende anbringende gøres det gældende, at Kommissionen tilsidesatte sagsøgerens ret til at blive hørt ved at undlade at fremlægge væsentlige oplysninger vedrørende udviklingen i importen og skadessituationen for EU-erhvervsgrenen.
               
            
         (1)  Kommissionens gennemførelsesforordning (EU) 2019/159 af 31.1.2019 om indførelse af endelige beskyttelsesforanstaltninger mod importen af visse stålprodukter (EUT L 31 af 1.2.2019, s. 27).
      
         (2)  Europa-Parlamentets og Rådets forordning (EU) 2015/478 af 11.3.2015 om fælles ordninger for indførsel (EUT L 83 af 27.3.2015, s. 16).